safouaneb/arywiki huggingface dataset:
وحدات مغربية د لعبار

لوحدات ولّا لعبرات لمغربية د لعبار هوما عبرات كانو مستعملين ف لمغريب قبل ما يتعمم النظام المتري (ميترو، كيلوݣرام، ايطرو) ف عهد لحماية لفرانساوية على لمغريب و من بعد استقلال المغرب. بزاف من هاد العبرات بقاو مستعملين ف الاسواق الشعبية و القروية، خصوصا عند الناس الكبار ف العمر، ولكن الاستعمال الرسمي ولات فيه غير العبرات المترية. الموروث الثقافي. لعبرات تقليدية ديال لعبار فالمغرب ما كانتش غير ارقام باش يتعاملو بها ناس، ولكن كانت حتى جزء مهم من الثقافة الشعبية و طرق لعيش ديال لمغاربة عبر قرون. ف كل سوق ولا مدينة كان عندها خصوصياتها: ف فاس مثلا "الرطل" ماشي بحال "الرطل" ديال مراكش، و الوزن ديال "المدّ" ولا "القصعة" كيختالف من عبدة للريف ولا لجبالة. هاد الاختلافات ما كانوش كيديرو مشاكل كبيرة، حيث كل منطقة كانت متعودة على نظامها، و التجار والحرفيين كانو كيعرفو هاد الفوارق و كيكيّفو تجارتهم على حسابها. بزاف ديال الامثال الشعبية و الاغاني و حتى الحكايات كتعاود على "الوزان" و "المكيال"، و هادشي كيبين بلي المقاييس كانت داخلة ف الثقافة اليومية د الناس. مع دخول لحماية لفرانساوية على لمغريب ف بداية لقرن لعشرين، بدا النظام المتري كيتفرض ب قرارات رسمية، خصوصا ف الادارة، الجيش، و التعليم. ولكن الشعب بقا محافظ على العبرات القديمة، حيث مرتبطة ب الذاكرة الجماعية و ب المعاملات التقليدية ف الاسواق الاسبوعية. و حتى من بعد الاستقلال، بقات هاد العبرات كتستعمل ف الاسواق الشعبية و لعروبيات، بحال ملي كيتباع القمح بالمدّ، ولا الزيت ب القدّوح، ولا المواشي ب القنطار. اليوم، وخا القانون كيعتمد على الميترو و الكيلوڭرام و ليطرو، باقي شي عبرات تقليدية حاضرة ف المعاملات اليومية، و هادشي كيخلّيها ب مثابة تراث لا مادي كيعكس تاريخ المغرب و تنوع جهاتو. الامثال و العبارات الشعبية. لعبرات تقليدية ما كانتش غير وسيلة للبيع و الشرا، ولكن دخلات حتى للامثال الشعبية و للغة اليومية ديال المغاربة. بزاف ديال الناس كيستعملو تعابير بحال: "كل واحد و ميزانو"، بمعنى كل واحد و كيفاش كايعبر الامور، وهي عبارة مجازية خرجات من عالم الموازين و لعبار. كاين حتى المثل: "الحق ما يتباع ب المدّ ولا يتكال ب القنطار" اللي كيدلّ بلي القيم ما يمكنش يتحددو ب عبرات لعبار المادية. و ف الاسواق، كانو التجار كيستعملو جملة بحال "زيد رطل على خاطرك" كناية على الكرم مع لكليان. حتى ف الزجل و الاغاني الشعبية، كيبانو هاد العبرات رموز للحياة اليومية، بحال ذكر "المدّ" و "الرطل" بحال عبارات ديال للخير و البركة. و ف الثقافة الشعبية كاين تعبيرات بحال "ما كيعمرها لا مدّ لا صاع"، ب معنى الطمع ما عندوش حدود. هاد الامثال و التعبيرات الشعبية كتخلّي هاد العبرات ما تبقاش مجرد وسيلة حساب، ولكن حتى رموز ثقافية كتحمل معاني عميقة على الكرم، العدل، الطمع، و الميزان ف الحياة.
جايحة إنفلوانزا لحلوف ديال 2009-2010 في المغرب

جايحة انفلونزا لحلوف ديال 2009-2010 ف لمغريب كانت واحد لمحطة صحية مهمة اللي داز منها المغرب، من بعد ما بان الڤيروس الجديد A(H1N1)pdm09 ف لمكسيك ف ابريل 2009 و نتاشر بزربة عبر العالم. فـ 12 يونيو 2009، تسجلات اول حالة متوكدة ف سبيطار محمد الخامس العسكري ف الرباط، و من تم بدات السلطات الصحية كتدير خطط ستباقية ل مواجهة هاد الجايحة. وخا الجايحة ما كانتش كارثية ف المغرب، السلطات الصحية لقات صعوبة كبيرة ف اقناع المواطنين و حتى الاطر الطبية ب جدوى الجلبة. الدروس المستخلصة هو بلي الاستعداد المبكر و التنسيق بين القطاعات ضروري، و بلي الثقة فالنظام الصحي و التواصل الواضح مع المواطنين كياثر بزاف على النجاح ف مواجهة اي جايحة. لمحة عامة. الانتشار العالمي ديال انفلونزا لحلوف خلا منظمة الصحة العالمية تعلن حالة طوارئ دولية ف شهر يونيو 2009، و المغرب تبع التوصيات ديالها و دارت وزارة الصحة لجنة وطنية و جهوية باش تراقب الوضعية. السلطات الصحية ركزات على الجلبة، التوعية الصحية، و المراقبة ف المطارات و لمراسي. البداية ف التراب المغربي. ف لبدية المغرب كان مكتافي ب المراقبة الصحية ف الحدود، خصوصاً ف المطارات اللي كيدخلو منها المسافرين من ؤروپا و امريكا. ولايني معا النص ديال يونيو 2009، تاكدات الحالة اللولة عند شابة راجعة من كندا، و من بعد بداو الحالات كايتزادو خصوصاً ف المدارس. فـ نونبر 2009، الارقام الرسمية بينات بلي عدد الاصابات وصل ل جوايه 700 حالة موزعة على جهات مختلفة، اغلبها ف المدون لكبيرة بحال الدارلبيضا، الرباط و فاس. الاعراض و الخصائص. دراسة طبية تدارت فـ سبيطار محمد الخامس العسكري ف الرباط بين يونيو و دجنبر 2009، على 594 مريض عندهم اعراض شبيهة ب الانفلونزا. النتائج بينات بلي 240 شخص كانو مصابين فعلاً ب ڤيروس H1N1. معظم المصابين كانو شباب (متوسط العمر 23 عام)، و الاعراض لمنتاشرة كتر كانت الكحة (83٪) و السخانة (81٪). اما الاعراض د لمصارن بحال لاسهال و تقية فا كانت قليلة (غير 5٪). لي فشكل هوّ بلي ما كانت حتى وفاة وسط العينة المدروسة، و هادشي بيّن بلي معظم الاصابات كانو خفاف، ولايني كانو ستثناءات مرتابطين ب امراض مزمنة. الذروة و الانتشار. الاحصائيات بينات بلي الذروة ديال الاصابات ف المغرب كانت بين سيمانة 47 حتى سيمانة 49 من عام 2009 (ما بين 16 نونبر و 6 دجنبر). الفيروس ولى هو السلالة المهيمنة خلال الموسم ديال 2009-2010، بحيث تزاحم مع الانفلونزا الموسمية العادية. الاحصائيات الوطنية. المعطيات الرسمية كتقول: و ف نفس الفترة، السلطات الصحية بدات حملة ديال الجلبة، اللي وصل فيها العدد الاجمالي ديال لمشاركين ل 705. 883 شخص ما بين نونبر 2009 و ابريل 2010. التدابير لي تخادو. الدولة لمغربية دارت بزاف ديال الاجراءات باش يتحكم ف نتشار الجايحة: عوامل الخطر. الدراسات اللي تدارت بينات بلي الحالات الخطيرة اولا اللي وصلات للوفاة، كانت عندها عوامل بحال: طونسيو، امراض عصبية، لغلض، و الحمل.
عبد الكريم بن هنية

عبد الكريم بن هنية كوايري مغربي تولد ف 1 يناير 1985 كيلعب مهاجم ف نادي شباب الريف الحسيمة. لكارير رياضي. بدا بن هنية لكارير رياضي ديالو مع فريق المغرب الفاسي، من بعد انتقل ل شباب الريف الحسيمي، تما فين ساهم فييت مهم في ابقاء الفريق ضمن الدوري الممتاز وكان من هدافين الموسم 2016–2017. ف يناير 2010 انتقل ل نادي الوحدة السعودي، وماركا اربعة اهداف في اول ظهور ليه مع الفريق (سوبر هاتريك) في شباك الفتح فالموسم الكروي 2009 - 2010، اول مباراتين ليه بالدوري. من بعد تجربتو فالسعودية، رجع لمغرب ولعب لاندية كيبحال شباب السوالم والمغرب التطواني. حتى اعتزل وبدا مسيرتو تدريبية.
جيل Z

جيل Z (كاتّقرى جيل زيد، ب النڭليزية generation Z ولّا gen Z ولّا zoomers، "زومرز") هيّ الجماعة د الناس لي كينتاميو للجيل لي بان مور جيل لالفية (لي كايتسمى حتى جيل Y) و قبل من جيل الفا. عند لباحتين و ف لميديا، لولادات ديال جيل Z كيبداو ف وسط تال اللخر د التسعينات، و كيتسالاو ف بدية عوام 2010 (يعني لي دابا ف عمرهم مابين 15 و 30 عام تقريباً)، و كاين لي كيحدد لبدية ف عام 1997 و النهاية ف 2012 (لي ف عمارهم مابين 13 و 28 عام). اغلبية ديال الدريات و الدراري ف جيل Z واليديهم من جيل X، و اغلبية د ولادهم غادي يكونو من جيل بيطا. حيت دوّزو صغرهم ف لالفينات و عوام 2010، جيل زيد كيتميّزو ب كونهم اول جيل كبر معا طيكنولوجيا لويب 2. 0 و الطيكنولوجيا الرقمية بشكل عام، ب عتيبارها شي حاجة منتاشرة و عادية. من طفولتهم، كانو كايتفرّجو ف لڤيديوات و السيريات د لويب على منصات بحال يوتيوب، و كايلعبو لوعاب د انتيرنيت بحال كلوب پينڭوين و ماينكرافت. ف لمراهقة و فترة الرشد ديالهم (عوام 2010 و 2020)، تّعتابرو جيل رقمي، وخا ماشي ديما كايكونو مجهدين ف الطيكنولوجيا الرقمية و كيقدرو يلقاو صعوبة ف لاوساط د لخدمة لڤيرتوالية "virtual workspaces". جيل Z بشكل عام توصف ب كونو "مادّب كتر و ماشي تابع للذة" عكس لاجيال لي سبقوه. لحالات د لحمل ف لمراهقة منتاشرة قل عندهم، كايكونصوميو الشراب قل (هادشي ماكينطابقش على لكماية ولّا لاضروڭ)، و ف لموعدال مركّزين كتر على لقراية و لامكانيات د لخدمة. و عندهم معا تعطال لبليزير "delaying gratification" كتر من لمراهقين لي كبرو ف الستينات. السيكتين "sexting" (تبادل لميصاجات الجنسية) ولّات عندو شعبية ف فترة مراهقة جيل زيد، و التاتير النفسي ديال هادشي باقي مامعروفش مزيان. كاين وعي كبر ب الصحة النفسية و تشخيص طبي كتر عند هاد الجيل، و بزاف كيڭولو بلي كيعانيو من قلة النعاس. التاتير السلبي ديال كترة التفراج بان كتر عند لمراهقين ف اللخر ديال عوام 2010 ب لمقارنة معا الدراري الصغار. التحافات الشبابية (تقافات تحتية شبابية) بقاو موجودين، ولايني مابقاوش كايبانو ف لواجهة. النوصطالجيا كاتعتابر وحدة من الطيمات لاساسيين ديال عوام 2010 و 2020.
حفيضة زيزي

حفيضة زيزي (مزيودة ف 5 ماي 1976) رسامة و نحاتة مغريبية. و هيّ معروفة ب لاسلوب لفني ديالها لي فيه لعفوية و كترة اللوان، و كاتمتل فيه لحياة ديال لعيالات لامازيغيات. لحياة و لكاريير. تزادت حفيضة زيزي ف اغبالة لي جات ف لاطلس لمتوسط، و كبرات ف مجتمع امازيغي تقليدي. مّها كانت نسّاجة د الزرابي، شي لي عطا ل حفيضة اول كونطاكط معا تاحرايفيت د لفن و التخدام د اللوان. مشات للمدراسة مابين عمر د 7 سنين و 15 عام، ولايني خرجات ملي تجوجات. دوّزات السنوات الجايين معا الشقا ديال مولات الدار و كانت ام ديال 3 د الدراري. بعدما توفات مّها لي كانت لمركز د حياتها، و حيت ماكانتش سعيدة ف جواجها، تطلقات من راجلها و مشات ل مراكش باش تسكن معا خوها. على عمر د 28 عام، بدات لكاريير ديالها ديال رسامة و نحاتة عيصامية. لمعرض لانفرادي اللول ديالها تنظم 7 سنين موراها ف 2011، ف اميلشيل. تبعوه معارض خرين ف مدون مغريبية بحال الدارلبيضا و مراكش، و على برّا تحت مشاريع دولية بحال ف لميريكان، فرانسا و سپانيا. حفيضة كاتسيّر معرض ف قصر ايت بن حدو من 2015، لي كايتعتابر موقع د الترات لعالمي، و ف 2024 حلات واحد خور ف مراكش. معا حلول عام 2025، كانو لاعمال ديالها بانو ف بزاف ديال لمعارض ف لمغريب و على برا. مابين مارس 2023 و ابريل 2024، و عاوتان من نونبر 2024 تال يونيو 2026، خصص متحف لعيالات د مراكش لمعرض لمؤقت ديالو للاعمال ديال حفيضة زيزي. الستيل و التاتيرات. حفيضة عزيزي تعلّمات الرسيم و النحت بوحدها، و الستيل ديالها معروف ب لعفوية و تخدام اللوان بشكل كبير. لاعمال ديالها كايركّزو على لحياة ديال لعيالات لمغريبيات، سيرتو التجربة د كل نهار ديال لعيالات لامازيغيات، و الدور لمحوري ديالهم ف لمجتمع لمحلي. كاتخدّم موتيفات كلاسيكية بحال مشاهد ديال توجاد و تناول لماكلة، ولّا لعب لموسيقى ولّا الشطيح. هاد لمشاهد السردية كاتبان بزاف ف لاعمال ديالها. واحد من لموتيفات لي كاتعاودو عندها هوّ لعيون لكبار، لي كايفكّرو ب لخميسة (يد ب خمسة د الصباع و عين ف لوسط)، لي كاتخدّم بحال حجاب ضد لعين الشريرة. لاعمال ديالها كيمزجو بين عناصر عصرانية و تقليدية، و توصفو ف نفس لوقت ب لقوة و الليونة، لفانطازية و لواقعية. حفيضة زيزي كاترسم على التوب، و كاتخدم حتى على لمنحوتات. لڤازات، لڭلات و لبولات من بين اهم لحوايج لي كاتخدم بيهم. الشعيبية طلال كانت من اهم لفنانين لي تاترات بيهم.
يوسف بولوالي

يوسف بولوالي (تزاد ف 26 ديسمبر 1992) هو ملاعبي مغريبي اللي لعب مع K lyra lierse berlaar الكاريير ديالو ف النادي. بدا يوسف بولاوالي مهنته مع ر. كابيلن. ر. كابيلن ف. سي.
يوسف بولعوالي

يوسف بولعوالي. تزاد ف 26 ديسمبر 1992 ف الناظور، المغرب. هو لاعب كرة القدم محترف كيلعب ف مركز الجناح. بدا مسيرته الاحترافية ف 2012 مع فريق Cappellen، ومن بعد تنقل بين عدة اندية بلجيكية بحال Heist، Beerschot Wilrijk، Lierse Kempenzonen، Dessel Sport، Lokeren-Temse، ودابا كيلعب مع K. Lyra-Lierse Berlaar. معروف بالسرعة والقدرة على المراوغة وتسجيل الاهداف من الاجنحة. الكاريير ديالو ف النادي. يوسف بولاوالي معروف بالمهارات ديالو فالجانب الهجومي، كيعرف كيفاش يختار التوقيت باش يمرر الكورة ولا يسجل الهدف بنفسو. طوال المسيرة ديالو، سجل بزاف د الاهداف المهمة اللي ساعدو الفرق ديالو باش يربحو مباريات مصيرية ف الدوري البلجيكي المحلي. كيتميز كذلك بالاحترافية فالتمارين والالتزام مع الفريق، وكيحاول ديما يساعد اللاعبين الصغار وينقل ليهم التجربة ديالو. دابا، مع K. Lyra-Lierse Berlaar، كيستمر فاللعب بانتظام وكيحافظ على المستوى ديالو باش يساهم ف النتائج ديال الفريق ويخلي الجمهور متابع ومتحمس. المصادر. ف صوكرويي
ياسين بن عجيبة

ياسين بن عجيبة تزاد فـ 1 نونبر 1984 فمدينة اتربيك فبلجيكا. من الصغر، كان عندو شغف كبير بكرة القدم، ديما كيلعب فالزنقة ومع صحابو، وكان كيحلم نوصل للاحتراف ويعيش الكرة على اصولها. بدا مسيرتو فـ اكاديميات الشباب فالبلجيكا، بحال الاتحاد الرياضي اوديرغيم، ار دبليو دي مولينبيك، راسينغ جيت وافر، ومن بعد وصل لاكسلسيور موسكرون. الاحتراف بدا مع هاد الفريق من 2003 حتى 2006، ولعب 19 ماتش وتعلم بزاف على اللعبة وعلى الحياة فالملعب. ملي مشا للقبرص ولعب مع نادي اثنيكوس اخنا موسم 2006-2007، عرف كرة جديدة واسلوب مختلف، ومن بعد رجع للمغرب ولعب مع المغرب التطواني واتحاد الفتح الرياضي، وكانت تجربة مهمة باش يكتاشف الكرة المغربية والناس ديالها ويمتزج مع الثقافة ديالها. رجع لبلجيكا ولعب مع شوية ديال الاندية بحال فيرفييه، وفي 2018 قرر يعتزل الاحتراف بعد مسيرة طويلة ومليانة تجارب. ولكن حب الكرة عمره سالاش عندو. من بعد الاعتزال، بدا يدرب فرق الشباب ودار اكاديمية لكرة القدم باش يساعد الصغار يطورو مهاراتهم ويعيشو نفس الحلم اللي كان هو كيتمنى يعيشو من صغره. اليوم، ياسين كيشوف راسو محظوظ، حيث عاش الكرة من جميع الزوايا: كلاعب، كلاعب محترف، وكمدرب، وكاستاذ للصغار، وكل تجربة علماتو بزاف على الصبر، المثابرة، والحياة نفسها. ياسين بن عجيبة (تزاد في 1 نوفمبر 1984) لعاب كرة قدم سابق فبلجيكا حياتو اللولة. بدا بن عجيبة مهنة ديالو مع الجانب البلجيكي، ريه موسكرون. والتحق بالنادي وعمرو سبعطاشر سنة. المهنة. فالعام 2006، وقع بن عجيبة كونطرا مع للفريق اليوناني ايثنيكوس استراس. فالعام 2007، وقع كونطرا مع الجانب المغربي م. ا تطوان. و فالعام 2008، وقع مع للفريق المغربي فتح يونيون سبورت. ومن بعد، وقع مع فريق دبلجيكا "رويال كابيلن". فالعام 2009، وقع مع الفريق دبلجيكا كس ك رونس. فالعام 2011، وقع مع الفريق اللوكسمبورجي "جينيس ايش". وكان كيتعتبر واحد من اهم اللاعبين في النادي. فالعام 2013، وقع مع الفريق اللوكسمبورجي F91 Dudelange. وكان كيتعتبر انو كان كيلعب بشكل سيء في البداية ملي بدا كيلعب مع النادي. اسلوب ديال اللعب. كان بن عجيبة كيلعب في وسط الميدان. وكان ملقب "بيتبول". ياسين بن عجيبة مثال ديال اللاعب اللي بدا صغير، تجوّد فعدة دول واندية، ومن بعد مشى للتدريب وتطوير اللاعبين الصغار. الحياة الشخصية. اصل بن عجيبة من بروكسل ببلجيكا. عندو بنية ووليد. بعد الاعتزال. بعد سنوات طويلة وهو كيلعب فعدة اندية فبلجيكا، قبرص والمغرب، حس ياسين بن عجيبة ان الجسم ديالو بدا كيتعب وما بقاتش عندو نفس القوة ديال الشباب باش يعطي فالملعب. الماتشات الكثيرة، السفر، والتدريب اليومي بداو كيتطلبو مجهود كبير بزاف، وبدا كيحس ان الوقت ديال التحمل قصّر. ماشي غير التعب البدني، ولكن حتى الفرص باش يبقى فالاحتراف واصل كانت محدودة، وكان كيشوف انه خصو يفكر فالمستقبل ديالو خارج الملعب. بغيّ يحافظ على شغفو للكرة، ولكن بطريقة جديدة، ويشارك الخبرة ديالو مع الجيل الجديد. من بعد تفكير طويل، قرر يعتزل الاحتراف عام 2018. القرار ما كانش ساهل، ولكن عرف انه الوقت باش يتحوّل من لاعب محترف لمدرب واستاذ ديال الصغار. ومن بعد بدا يدرب فرق الشباب واسّس اكاديمية لكرة القدم باش يعاون الصغار يطورو مهاراتهم ويحقّقو الاحلام ديالهم بحال اللي كان كيحلم بيه من صغره. اليوم ياسين كيشوف راسو محظوظ، حيت قدر يعيش الكرة من جميع الزوايا: كلاعب، كلاعب محترف، وكمدرب، وكاستاذ، وكل تجربة علّماتو بزاف على الصبر، المثابرة، والحياة نفسها بعد اعتزاله، انتقل ياسين بن عجيبة الى مجال التدريب، حيث عمل كمدرب لفرق الشباب في بلجيكا. كما اسس اكاديمية لتعليم كرة القدم للاطفال في بلجيكا، بهدف تطوير مهارات اللاعبين الناشئين. مراجع.
جيش الريف

جيش الريف كان كيتوصف ف بريّات ديال القرن تمنطاش مع البريطانيين ب الاسم ديال "الجيش د شعب الريف كاملين"، و كان هاد الاسم معروف عند العسكر ف القرن سبعطاش و تمنطاش. هاد الجيش كوّنو مولاي اسماعيل من روافة البدويين من شرق ديال الريف. ف نفس الوقت لي تشكل الحرس الاسود من قبل مولاي اسماعيل نيت. ولدو لعبو دور مهم في الحروب المغربية في القرن سبعطاش ضد الاستعمار الاسپاني. قدرو يسترجعو مدن مثل طنجة، القصر الكبير مهديا اصيلة بفضل الجيش الريفي. كان علي بن عبد الله الريفي واحد من دوك الجنرالات، وهو من تيمسمان. ورجع حاكم ديال طنجة واصيلة وتطوان. وغادي تحكم عائلة الريفي من بعد ديك المدن وبزاف دالمناطف في الغرب بدرجة عالية من الاستقالية حتا لعام 1912. الخلفية. السلالة العلوية. السلالة العلوية لي كانت حاكمة ف المغرب ما كانتشي عندا قاعدة قبلية صحيحة، حيت كانت مبنية على اساس انها من سلالة محمد وماشي على شي عصبية قبلية اولا عرقية. هذا كيعني انهم كان خصهم يجمعو بزاف ديال القبايل من المغرب كامل. حيت القاعدة ديالهم ما كانتشي قوية بزاف في الاول دالحكم ديال العلويين. الدولة كانت كتعتمد على القبائل العرب البدويين وعرب زناتة لي كانو كيجيو من سهول الاطلس. وكذلك القبايل البربرية من سوس ومن الوديان الجنوبية. هاد المكونات المتنوعا ماكانتشي دايما فيها تقة. كانو ديما كيثورو وما كيبينوشي شي ولاة خاص للدولة. الحرص الكحال. فاواخر القرن سبعطاش، اسس السلطان المغربي الشهير مولاي اسماعيل "جيش" نخبوي جديد، كيتكون من كثار من 100 الف عبد كحال من افريقيا، ، هاد الحرص الكحال كان كيتحكم في الجيش العلوي والسياسة كاملة، وزيادة على هاد القوة هادي، كان السلطان كيستخدم هاد الجيش لي تكون من جنود من مجموعات قبلية. كانت هاد الجيوش لا مركزية، وكانت قيادة ديالها فالغالب غير قبلية. وفي جنوب وسط البلاد، تكونت هاد الجيوش من عرب دالريف، زد على ذلك قبايل امازيغية من سهول الاطلس المتوسط ​​والاطلس الكبير. في الشمال، صبح جيش الريف البربري مهيمن، واستخدمت جيوش دالريف ضد المدن لي كتحكمها اسبانيا على الساحل المغربي. جاء جيش الريف وستقر في شمال المغرب، من طنجة حتى لنهر ملوية. وباش يسيطرو القبضة ديالهم على الشمال الغربي، قام اسماعيل وعية قائد للجيش فطنجة والمناطق لي دايرة بها باشا طنجة. ف الوقت لي مات مولاي سماعيل، رجعو جنرالات الجيش لكحل هما الحكام الفعليين ديال الدولة. في موطع اسماعيل، السلاطنة الجدادين كانو ضعافين و بلا كفاءة، مع وجود جماعات مختلفة كتدعم الامراء المختلفين. في الشمال، عزز جيش الريف جنرالات قواتهم و قاتلو ب نجاح ضد الجيش لكحل لي حاول يضعف قبضة ديالهم على طنجة. هاد شي جعل طنجة و المدون القريبة ليها بحال تطوان و القصر الكبير تحت حكم الروافة، و وخا هاد روافة شاركو ف حملات ما ناجحاشي باش يستولو على طنجة الانجليزية في عوام 1680، من اواخر عوام 1690 ف ماضي، تطورت الحمامية علاقات اقتصادية و ديپلوماسية قوية مع جبل طارق. في القرن الـ17، بدات العائلة كتمرد ضد السلطان، ولكن هزمتم بشكل حاسم في المعركة. بحلول ذلك الوقت كان عند العائلة قاعدة قوية في الشمال الغربي، بحيث ضطر المخزن باش يعين عضو اخر من العائلة لمنصب الحاكم. ستاقل اخر الحكام الريفيين في طنجة، وهو نَسْل من احمد الريفي، في عام 1912.
سعد إبن إدريس

سَعِيدْ الاَوَّلْ بْنْ اِدْرِيسْ (760–803) (بِالْعَرَبِيَّة: سَعِيدْ بْنْ اِدْرِيسْ الاَوَّلْ) كَانْ اَمِيرْ نِيكُورْ. حَرَّكْ الْعَاصِمَةْ مِنْ تِمْسَامَانْ لْنِيكُورْ. الْمَدِينَةْ تْعَرَّضَاتْ مِنْ بَعْدْ لِلنُّورْمَانْ، اللِّي خَذُو عْدَدْ كْبِيرْ مِنَ السَّجَنَى، وَقَلِيلْ مِنْهُم تْفَدَّاوْ مِنْ طَرَفْ الْحَاكِمْ الاُمَوِيّ فْ اِسْبَانْيَا. مِنْ بَعْدْ، جُزْءْ مِنْ قَبِيلَةْ غُمَارَة ثَارْ، تَحْتْ رِئَاسَةْ شَخْصٍ كَيْتْسَمّى سِجّوِينْ؛ الْثَوْرَةْ دْيَالْهُم تْهَزْمَاتْ. " "سَعِيدْ الاَوَّلْ بْنْ اِدْرِيسْ هُوَ سَلَفْ النَّاسْ الاَمَازِيغْ دْيَالْ جَبَّالَة فْ طَنْجَة، تِيطَاوَانْ وَشِفْشَاوِينْ. " مراجع.
سعيد بن دريس اللول

سعيد بن دريس (760 – 803) كان امير ديال امارة نكور. نقل العاصمة من تمسمان ل نكور، لي كان اسسها. الجدّ ديالو صالح كان من الناس اللي على حساب شي روايات جاو من اليمن للمغرب فـ الفتح الاسلامي اللول، و ستاقرّ فـ واحد المرسى قريب من نكور فـ الشمال ديال المغرب (فـ الريف، على البحر الابيض المتوسط). لامازيغ ف ديك المنطقة (من صنهاجة و غمارة) سلمو على يدو، و من بعد ما مات، دازو لحكم ل حفيدو سعيد فـ عام 167 هـ. فـ الوقت ديالو عمرات مدينة نكور و ولات مزداهرة، و ولاو كاتجيوها الباطوات من مرسى المرية ف الاندلس. حكم سعيد 67 عام، و توفّى ف فـ نكور. تاسيس امارة نكور. على حساب البكري، صالح بن منصور الحميري اسس امارة نكور ف بداية القرن الثاني للهجرة. سعيد بن ادريس كمل البني ديال المدينة اللي كان بداها باه ادريس بن صالح، فاش كان كيفكر يدير عاصمة جديدة ل امارة نكور عوض ما يبقى فـ تمسمان. وهكا ولى سعيد هو اول واحد دار مدينة نكور عاصمة ديالو. و من جهة اخرى، النسب العربي اليمني الحميري اللي كانو امراء نكور كيدّاعيوه، كان حاجة عادية باش يبررو الحق ديالهم ف الحكم، و هاد الفكرة هي اللي تبناوها لمؤرخين ديال الدولة الاموية. ولكن حيت الروايات اللي كتهضر على قيام الامارة كانت مختالفة و ضعيفة، فـ رواية اليعقوبي اللي زار نكور بعد ما مات صالح بن ادريس (اللي قال بلي من حمير) كتاكد بلي الاصل الحقيقي ديال مؤسس امارة نكور هو صنهاجي نفزي. كيتّرجّح بلي صالح بن منصور الحميري كان من اللوالا اللي سلمو و تفقهو ف الدين ف افريقيا، و من بعد كلفوه بمهمة نشر الاسلام ف بلاد الريف. و كيقول الزياني باللي حسان بن النعمان الغساني، اللي كان والي على افريقية ف زمان عبد الملك بن مروان، هو اللي صيفط صالح بن منصور يفتح المغرب، فا نزل ف الريف. ولكن البكري و بن خلدون قالو العكس، و قالو بلي اول قائد عربي وصل الريف فـ الفتوحات الاسلامية اللولة هو صالح بن منصور المعروف بـ العبد الصالح، و كان مرافق ل عقبة بن نافع ف الحملة ديالو اللولة (ما بين 670 و 674 ميلادية). و وخا داكشي، بزاف ديال المؤرخين، و على راسهم الزياني، ما تقبلوش هاد الرواية، و قالو بلي صالح بن منصور ما جاش من المشرق العربي، بل جا من جهة افريقيا، يعني بلي راه امازيغي من شمال افريقيا، ماشي عربي كما قالو بن خلدون و بن الخطيب.
رحال الخدوري

رحال الخدوري (بالفرنسية: Rahal El Khaddouri) هو لاعب كرة قدم مغربي تزاد نهار 1 يوليوز 1975. كيلعب فـ مركز مهاجم، وتعرف بزاف حيث كان من ابرز اللعّابة ديال اتحاد الخميسات فـ العقد اللول من القرن الواحد والعشرين. ساهم بشكل كبير فـ ترسيخ صورة الفريق كواحد من الاندية اللي كتنافس بقوة فالبطولة الوطنية المغربية، خصوصاً فـ موسم 2007-2008 اللي بان فيه بفعاليته الهجومية وقدر يبرز كلاعب مهم فالتشكيلة ديال الفريق. المسيرة الكروية. رحال الخدوري كان ديما مرتبط بـ فريق اتحاد الخميسات، اللي هو واحد من الفرق ديال جهة الرباط سلا القنيطرة، واللي معروف بانه كيخرّج لاعبين مزيانين فالكورة المغربية. التحق الخدوري بالفريق فواحد الفترة اللي كان فيها اتحاد الخميسات كيجتهد باش يثبت راسو بين فرق الصف اللول فالمغرب، خصوصاً قدّام الوداد، والرجاء، والجيش الملكي. الموسم ديالو الافضل كان هو 2007-2008، حيث دار مستوى زوين بزاف وسجّل ثمانية د الاهداف كاملة فـ البطولة الوطنية. هاد الحصيلة خلاتو يكون من الهدّافين البارزين فداك الموسم، وساهم بشكل مباشر فـ بقاء الفريق فالقسم اللول، فواحد الوقت اللي كان فيه النادي كيعاني من مشاكل مالية وتقنية. وزيد على هاد الشي، الخدوري كان عندو دور كبير فالمجموعة، بحيث كان عندو تجربة كبيرة خلاتو يساند اللعّابة الصغار ويوجههم فالماتشات. هاد الدور خلا جماهير الخميسات تشوف فيه رمز ديال المثابرة والتفاني، وولّى عندو مكانة خاصة فقلوبهم. اسلوب اللعب. كان رحال الخدوري مهاجم صريح، كيتّميز بـ تمركز مزيان داخل منطقة الجزاء، وعندو قدرة كبيرة على قراءة تحركات المدافعين واستغلال المساحات الضيّقة. وكان معروف حتى بـ اجادتو للكرات الراسية، بفضل الحس ديالو فالتّمركز والتوقيت المثالي فالارتقاء، وزيد على هاد الشي تسديداتو القوية من داخل منطقة العمليات. هاد المواصفات خلاوه خطر دايم على دفاع الخصوم، خصوصاً فـ الماتشات الحاسمة اللي كيكون فيها الفريق محتاج للاعب يسجّل حتى من انصاف الفرص. وكان الخدوري معروف بروح جماعية عالية، حيث ما كانش غير هدّاف كيقلب على يسجّل، ولكن حتى كيشارك فبناء الهجمات وكيصاوب المساحات لزملاؤه المهاجمين. وهذا الشي خلاه عنصر تكتيكي مهم فـ الخطط ديال المدربين اللي تعاقبوا على تدريب اتحاد الخميسات. تاثيره على نادي الخميسات. كيعتابر رحال الخدوري من الاسماء اللي خلاو بصمة واضحة فتاريخ اتحاد الخميسات. فـ جانب المساهمات ديالو فالتسجيل، كانت الفترة اللي لعب فيها من احسن الفترات ديال النادي فالعقد اللول من الالفية الثالثة. والمستوى ديالو ساهم فـ تعزيز ثقة النادي فراسو داخل البطولة، ورفع القيمة التنافسية للفريق قدّام الاندية الكبيرة. وجمهور الخميسات كيبقى متفكر موسم 2007-2008 بخصوصية كبيرة، حيث الفريق بان فيه شخصية قوية بفضل تالق مجموعة من اللاعبين وعلى راسهم الخدوري. وهاد الموسم ولى لحظة مرجعية فـ تاريخ النادي، اللي استعملوها من بعد كحافز للاجيال الجديدة من اللاعبين الشباب اللي حملو الوان الفريق الحياة خارج الملعب. ما كايناش معلومات دقيقة على المسار ديال رحال الخدوري من بعد ما سالا التجربة ديالو مع اتحاد الخميسات. وما معروفش عليه نشاط كبير فمجال التدريب ولا التسيير الرياضي، غير ان الحضور ديالو فذاكرة جماهير النادي بقى مرتبط بكونو واحد من ابرز المهاجمين اللي دازت على الفريق فـ العقد اللول من الالفية الجديدة. انجازات فردية. سجل 8 اهداف فـ البطولة الوطنية موسم 2007–2008.
أوجين رينو

اوجين لُويس جُورج رِينُو (تولد ف بولونج-سور-مير (ف پا دو كالي) نهار 28 د دجنبر 1857، و مات ف گور (ف هوت-ڤيِين) نهار 25 د شتنبر 1941) كان ديپلوماسي فرنسي. دخل الكاريير ديال الديپلوماسية ف سنة 1883، وخدم بالتدريج ف بزاف ديال المناصب ف تونس، ف ليونان، و ف سويسرا. ف سنة 1906، ولى تاني ممثل ديال فرنسا ف مؤتمر الخصيراس، قبل ما يتعين وزير مفوض ف طنجة. و ف هاد المنصب، وقع نهار 30 مارس 1912 على ميثاق فاس، اللي اسس للنظام ديال الحماية ديال فرنسا على المغرب. بقى ف المنصب ديالو ف المغرب حتى لسنة 1913. وكمل المسيرة ديالو ف الجاپون من 1914 حتى 1918، ومن بعد الحرب العالمية اللولى، خدم ف سيلزيا، تحت اشراف جمعية الامم. الكلية الفرنسية اللي ف طنجة، اللي تبنات ف سنة 1913 و ولات ليسي فرانساوي ف طنجة، كاتحتافض دابا حتى هي على سمية ليسي رينو. لمسار المهني والسياسي. هاذي ابرز المحطات ف حياة رينو السياسية و الديپلوماسية: علاقة اوجين رينو بالمغرب. علاقة اوجين رينو بالمغرب كانت مهمة بزاف، حيت كان واحد من الوجوه الديپلوماسية الفرنسية اللي لعبت دور مباشر ف فرض الحماية الفرنسية على المغرب. هاد المعاهدة كانت السبب اللي خلا المغرب يدخل رسمياً تحت نظام الحماية الفرنسية، واللي بقات كتحكم ف المغرب حتى 1956. المدرسة الفرنسية اللي تبنات ف طنجة عام 1913 خْتَارُو ليها سميتو — ليسي رينو (Lycée Regnault) — تكريماً ليه على “خدماتو” الديپلوماسية، من منظور فرنسا. لوفاة ديالو. اوجين لوي جورج رينو توفّى نهار 25 شتنبر 1941 ف مدينة ڭور (Gorre) اللي كاينة فـ اقليم هوت-ڤيين (Haute-Vienne)، ف جنوب فرنسا. كان ف العمر ديالو علاين 83 عام، و مات بعد ما تقاعد من العمل الديپلوماسي ب سنين طويلة، من بعد ما خدم ف المغرب، الجاپون، و سيلزيا تحت اشراف عصبة الامم.